RESOLUCIÓN do 26 de marzo de 2013 pola que se modifica parcialmente a Resolución do 14 de xaneiro de 2013 pola que se modifica parcialmente a Resolución do 22 de novembro pola que se resolve a concesión das axudas de apoio á etapa predoutoral do Plan galego de investigación, innovación e crecemento 2011-2015 (Plan I2C) para o ano 2012, e se procede á súa convocatoria.
Consellería de Cultura, Educación e Ordenación Universitaria — III. Outras disposicións — 04/04/2013

A Orde do 18 de xullo de 2012 (DOG núm. 140, do 23 de xullo) establece as bases polas que se rexe a concesión das axudas de apoio á etapa predoutoral, no marco do Plan galego de investigación, innovación e crecemento 2011-2015 (Plan I2C) para o ano 2012, en réxime de concorrencia competitiva.
A Resolución do 22 de novembro de 2012 (DOG núm. 227, do 28 de novembro) adxudica as axudas predoutorais ás universidades do Sistema universitario galego (SUG) que contraten os solicitantes que aparecen na dita resolución.
A Resolución do 14 de xaneiro de 2013 (DOG núm. 15, do 22 de xaneiro) modifica parcialmente a Resolución do 22 de novembro de 2012 pola que se resolve a concesión das axudas de apio á etapa predoutoral para o ano 2012.
No artigo 13 da orde de convocatoria establécese que no caso de que se produza algunha renuncia se poderán adxudicar as axudas aos solicitantes da lista de agarda, sempre que a renuncia se produza dentro do prazo de catro meses a partir da data de resolución, sen que en ningún caso o período correspondente á substitución poida ir máis alá da data xeral de finalización indicada para os contratos no artigo 1 da Orde do 31 de outubro de 2012 pola que se modifica, no relativo á duración, ás anualidades e ás datas de xustificación, a Orde do 18 de xullo de 2012.
En consecuencia, atendendo ás renuncias recibidas na Consellería de Cultura, Educación e Ordenación Universitaria presentadas por 31 solicitantes das modalidades A, B e C,
Primeiro. Aceptar as renuncias presentadas nas modalidades A, B e C polos solicitantes que se relacionan no anexo I.
Segundo. Aceptar as renuncias presentadas da listaxe de agarda na modalidades A e C polos solicitantes que se relacionan no anexo II.
Terceiro. Adxudicar as axudas aos solicitantes das listas de agarda das modalidades A, B e C que se relacionan no anexo III.
Cuarto. Os novos contratos deberán formalizarse no prazo dun mes desde a data desta resolución e con posterioridade ao 1 de abril, agás para os cidadáns non comunitarios que poderán asinar o contrato nun prazo de tres meses desde a data anteriormente sinalada, sen que isto supoña variación do orzamento consignado nestas axudas.
Quinto. Declarar extinguidas as listas de espera unha vez rematado o prazo de substitucións.
Sexto. Redistribuír o crédito destinado ao financiamento destas axudas entre as universidades do SUG, segundo a data de inicio dos contratos, das renuncias producidas e das novas adxudicacións.
Modalidade A: 75 axudas financiadas ao 100 % pola Consellería de Cultura, Educación e Ordenación Universitaria.
Modalidade B: 12 axudas financiadas ata un 80 % pola Consellería de Cultura, Educación e Ordenación Universitaria.
Modalidade C: 12 axudas financiadas ata un 80 % pola Consellería de Cultura, Educación e Ordenación Universitaria.
Sétimo. Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da publicación da resolución no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 26 de marzo de 2013
Modalidade A:
Modalidade B:
Modalidade C:
Modalidade A:
Modalidade C:
Modalidade A:
Modalidade B:
Modalidade C: